**H O T Ă R Â R E A NR. 49**

**din 28 martie 2017**

**privind aprobarea acordării mandatului special domnului consilier LAZĂR NICOLAE la Adunarea Generală Ordinară a Acționarilor de la S.C. Centrul ”Agro Transilvania” S.A. Cluj din data de 12 aprilie 2017, ora 11°°**

**Consiliul local al Municipiului Dej,** întrunit în **ședința ordinară**  din data 28 martie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 5.139 din data de 9 martie 2017, al Secretarului Municipiului Dej, prin care se propune spre aprobare mandatarea **domnului consilier local** reprezentant al Consiliului Local al Municipiului Dej în Adunarea Generală Ordinară a Acționarilor de la S.C. Centrul ”Agro Transilvania” S.A. Cluj, din data de 12 aprilie 2017, ora 11°°.

Având în vedere: Convocatorul Nr. 677 din data de 6 martie 2017, președintele Consiliului de administrație al Societății **”Agro – Transilvania” Cluj S.A.,** în numele Consiliului de administrație convoacă Adunarea Generală Ordinară a Acționarilor Societății **”Agro – Transilvania” Cluj S.A.** în data de 12 aprilie 2017, ora 11°°, la sediul Societății, în comuna Apahida, Sat Dezmir, Strada Crișeni F.N.;

Potrivit prevederilor Legii Nr. 31/1990 privind societățile comerciale, republicată şi modificată;

Ordonanța de Urgență a Guvernului Nr. 109/2011 privind guvernanța corporativă a întreprinderilor publice, actualizată;

În baza prevederilor art. 36, alin. (1), art. 37, art. 115, lit. b) și art. 45, alin. (1) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă mandatul special al domnului consilier local** să voteze în numele și pe seama Municipiului Dej punctele aflate pe Ordinea de zi comunicată prin Convocatorul Adunării Generale Ordinare a Acționarilor a Societății Centrul ”Agro Transilvania” Cluj S.A. din data de 12 aprilie 2017, cu următoarea

**ORDINE DE ZI:**

1. **Aprobarea Bugetului de Venituri și Cheltuieli, aferent anului 2017, al Societății Centrul** **”Agro – Transilvania” Cluj S.A.;**
2. **Prezentarea Raportului de activitate aferent Semestrului al II-lea al anului 2016, întocmit de Consiliul de administrație al** **Societății ”Agro – Transilvania” Cluj S.A.;**
3. **Diverse.**

**Art. 2.** Prezenta hotărâre ce urmează a fi aprobată se va comunica în termenul prevăzut de lege, prin intermediul Secretatului Municipiului Dej, Instituției Prefectului Județului Cluj, Primarului Municipiului Dej și S.C. Centrului ”Agro Transilvania” Cluj S.A.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru - 18**

**Nr. voturi împotrivă -**

**Abţineri - 1 Contrasemnează,**

**Secretar**

**Jr. Pop Cristina**